**REPUBLIKA HRVATSKA RAZDJEL: 0**

**KARLOVAČKA ŽUPANIJA OPĆINA. 179**

**GRAD KARLOVAC RAZINA: 31**

**RDKP: 08867**

**PRORAČUNSKI KORISNIK MB: 03592774**

**Osnovna škola Banija Karlovac ŠIFRA: 8520**

**Dr. Gaje Petrovića 5 OIB: 96061516265**

**47000 Karlovac**

**OBRAZLOŽENJE IZVRŠENJA FINANCIJSKOG PLANA O.Š. BANIJA ZA RAZDOBLJE OD**

**1.1. DO 30.06.2024.**

Odredbama članaka 81-86 Zakona o proračunu (NN 141/2021) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/2023 od 24.07.2023.) utvrđena je obveza izrade polugodišnjeg izvještaja za sve proračunske korisnike, te dostave istog nadležnom upravljačkom tijelu osnivača najkasnije do 31.07.2024. Osnovna Škola Banija proračunski je u nadležnosti Grada Karlovaca i posluje u sistemu Riznice Grada.

Izvještaj o izvršenju financijskog plana pokazuje izvršenje ili ostvarenje financijskog plana, odnosno pokazuje jesu li sredstva utrošena u skladu s financijskim planom. Shodno tome, temelj za izradu izvještaja o izvršenju financijskog plana jest financijski plan izrađen u skladu sa zakonskim i podzakonskim aktima.

Slijedom odredbi Zakona o proračunu Izvještaj sadrži opći dio, posebni dio, obrazloženje općeg i posebnog dijela i posebna izvješća.

**I.OPĆI DIO**

**Sažetak računa prihoda i rashoda**

U sklopu obrazloženja, Opći dio sadrži sažetak Računa prihoda i rashoda i Računa financiranja, Račun prihoda i rashoda i Račun financiranja te preneseni višak ili preneseni manjak prihoda nad rashodima (Prilog 1)

**Ukupni prihodi i primici za 1-6/2024**. g. iznose 949.113,87 € ili 46,43% od godišnjeg plana. U odnosu na isto razdoblje 2023. godine realizacija ukupnih prihoda u 2024.g. je bila iznosila 117,26% .

Preneseni višak prihoda iz prethodne godine iznosi 11647,00 €.

**Ukupni rashodi i izdatci** **za 1-6/2024**.g. iznose 934.601,28 ili 45,46 % godišnjeg plana, a u odnosu na isto razdoblju 2023. godine realizacija ukupnih rashoda u 2024.g. iznosila je 118,40%.

U izvještajnom razdoblju ostvaren je višak prihoda od 14.512,59 €, a višak prethodnih godina iznosi 20.015,91 €.

Prilog 1. Sažetak Računa prihoda i rashoda i Računa financiranja



**Prihodi i rashodi prema ekonomskoj klasifikaciji** (Prilog 2)

Izvještaj o prihodima i rashodima prema ekonomskoj klasifikaciji sadrži prikaz prihoda i rashoda prema ekonomskoj klasifikaciji na razini razreda, skupine, podskupine i odjeljka ekonomske klasifikacije.

Prihodi i rashodi prikazani su prema svojim istovjetnim namjenama, računskom planu koji predstavlja podlogu za računovodstvene evidencije poslovnih događaja.

Zbog povećanja plaća (novi koeficijenti) i materijalnih prava zaposlenika , vidljivo je povećanje prihoda na Tekućim pomoćima proračunskim korisnicima, u odnosu na prethodnu godinu.

Zbog sufinanciranja Ministarstva znanosti i obrazovanja cjelokupnim iznosom vezanim za prehranu učenika taj dio prihoda je na razini prošle godine.

Prihodi od pruženih usluga su značajno porasli u odnosu na 2023. zbog prihoda od najma prostorija PŠ Hrnetić.

**Prihode poslovanja čine**:

Skupina 63 – Pomoći iz inozemstva i od subjekata unutar općeg proračuna - ostvareni su u periodu od 01.01.-30.06. 2024.g. u iznosu od 775.053,02 € i veći su za 25,05% u odnosu na realizaciju 2023.g i iznose 45,79 % plana . Navedene prihode čine „Tekuće pomoći proračunskim korisnicima iz proračuna koji im nije nadležan“ i to su sredstva iz državnog proračuna za troškove plaća zaposlenika kao i naknada za zaposlene (sredstva iz MZOM i EU sredstva).

Skupina 65 – Prihodi od upravnih i administrativnih pristojbi, pristojbi po posebnim propisima i naknadama - ostvareni su u periodu od 01.01.-30.06.2024.g. u iznosu od 25.358,34 €, čine ih prihodi od učenika za školsku kuhinju u produženom boravku i druge uplate učenika. Realizacija plana je 50,43%, a u odnosu na prethodnu godinu ostvareno je povećanje od 8,64%.

Skupina 66 - Prihodi od prodaje proizvoda i robe te pruženih usluga i prihodi od donacija - ostvareni su u periodu od 01.01.-30.06.2024.g. u iznosu od 4.888,06 €, a čine ih sredstva uprihodovana od iznajmljivanja prostora PŠ Hrnetić. Realizacija u odnosu na plan je 71,57 %, a u rezultat u odnosu na isti period 2023. g. eneormno je veći zbog skromnih prihoda od iznajmljivanja dvorane u istom periodu 2023.g.

Skupina 67 - Prihodi iz nadležnog proračuna i od HZZO-a temeljem ugovornih obveza – ostvareni su u periodu od 01.01-30.06.2023.g. u iznosu od 143708,92 €, ostvarenje u odnosu na 2023. g. je manje i iznosi 87,36%, a realizacija u odnosu na plan za 2024. iznosi 48,898 %

Ovu poziciju prihoda čine sredstva dobivena iz lokalnog proračuna – Grad Karlovac koji je osnivač Škole te se tim sredstvima financiraju materijalni i financijski rashodi poslovanja Škole, te plaće za učiteljice Produženog boravka i jednim dijelom plaće asistenata u nastavi u sklopu projekta „Pomoćnici u nastavi“.

Skupina 72 – Prihodi od prodaje nefinancijske imovine (prihodi od prodaje građevinskih objekata) – ostvareni su u 2024.g. u iznosu od 105,53 €, u odnosu na plan realizacija je 26,38 %, a u odnosu na isti period prethodne godine 91,67% .

**Rashode poslovanja čine:**

Skupina 31 – Rashodi za zaposlene – ostvareni su u periodu id 01.01.-30.06.2024.g. u iznosu od 779.984,53 € i veći su za 26,01% u odnosu na prethodnu godinu zbog toga što su povećani koeficijenti plaća u javnim službama prema Kolektivnom ugovoru i Sporazumu Vlade i Sindikata javnih službi te Sindikata učitelja.

U odnosu na plan, realizacija ovih rashoda iznosi 46,81% plana.

Skupina 32 - Materijalni rashodi - ostvareni su u periodu od 01.01.2024.g. u iznosu od 145.205,89 €, a čine ih rashodi za službena putovanja, prijevoz zaposlenika, rashodi za materijal i energiju, te ostali rashodi za usluge i tekuće i investicijsko održavanje, i na razini su 88,49% u istom periodu prethodne godine (rezultat manje cijene plina), a u odnosu na plan realizacija je 46,32 % .

Skupina 34 - Financijski rashodi – ostvareni su u 2024 iznose 0,00 €. Ovi rashodi odnose se na zatezne kamate i zatezne kamate iz sudskih sporova (razlika plaće u 2016. i 2017.g.), a u 2023. godini isplaćene su obveze po svim aktivnim sudskim sporovima.

Skupina 37 - Naknade građanima i kućanstvima na temelju osiguranja i druge naknade – ostvareni su u periodu od 01.01.-30.06.2024.g. u iznosu od 1.940,24 €, a smanjene su u odnosu na 2023. g. i iznose 6,26 %, a u odnosu na plan, realizacija je 39,29%. Smanjenja u odnosu na prethodnu godinu rezultat je manjih troškova za prijevoz učenika e-Tur (manji broj učenika i manje udaljenosti).

Skupina 38 - Ostali rashodi – ostvareni su u 2024.g. u iznosu od 0 €, a planirana su sredstva u iznosu od 950,00 € za higijenske potrepštine učenika, realizacija je planirana do početka nove školske godine 2024/2025.

Skupina 42- Rashodi za nabavu proizvedene dugotrajne imovine - ostvareni su u periodu od 01.01.-30.06.2024.g. u iznosu od 7.470,62 € . U istom razdoblju 2024. godine realizacija je iznosila 0,00 €, dok je u odnosu na plan realizirano 17,81%.

Prilog 2. Prihodi i rashodi prema ekonomskoj klasifikaciji



**Prihodi i rashodi prema izvorima**

Financiranje javnih rashoda u periodu od 01.01.-30.06.2024. godine realizirano je na temelju Financijskog plana za 2024. s projekcijama za 2025. i 2026. te I. izmjenom i dopunom Financijskog plana za 2024 koja je bila u svibnju 2024.g.

Rashodi se razlikuju prema izvorima financiranja, koje se donosi u nastavku:

Izvor **1.1. Opći primitci** – prihodi dobiveni iz proračuna Grada Karlovca za financiranje posebnih projekta (plaće učiteljica produženog boravka, rad s darovitim učenicima)

Izvor **3.1. Ostali vlastiti prihodi PK** – prihodi ostvareni od vlastite djelatnosti (najam prostorija PŠ Hrnetić)

Izvor **4.7. Prihodi za posebne namjene** – prihodi od uplata roditelja za uslugu produženog boravka, uplata za terensku nastavu

Izvor **5.2. Pomoći iz državnog proračuna - ostalo**

Izvor **5.4. Prihodi za decentralizirane funkcije OŠ** - sredstva dobivena iz proračuna osnivača a za financiranje materijalnih i financijskih rashoda poslovanja

Izvor **5.8. Pomoći temeljem prijenosa sredstava EU-PK**

Izvor **5.9. Pomoći temeljem prijenosa sredstava EU**

Izvor **5.A. Pomoći iz županijskog proračuna** - sredstva koja se dobivaju za održavanje županijskih natjecanja (Crveni križ, fizika)

Izvor **5.B. Pomoći iz državnog proračuna**

Izvor **5.T. Pomoći iz MZO za plaće OŠ**

Izvor **6.5. Donacije**

Izvor **9.\_ Višak prihoda iz prethodne godine**

Prilog 3 . Prihodi i rashodi prema izvorima financiranja



***STANJE NOVČANIH SREDSTAVA***

OŠ Banija posluje preko jedinstvenog računa Riznice Grada Karlovca. Novčana sredstva evidentiraju se preko računa 16721 – Potraživanja za prihode proračunskih korisnika uplaćene u proračun.

**Stanje sredstava 1.1.2024. iznosilo je 26.643,75 €**

**Stanje sredstava 30.06.2024. iznosi 31609,55 €**

**Saldo blagajne na dan 31.12.2023. iznosi 30,55 €.**

**Višak prihoda po izvorima – planirano i utrošeno**



**II. POSEBNI DIO**

Posebni dio polugodišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji na razini skupine i odjeljka, raspoređenih u programe koji se sastoje od aktivnosti i projekata (Prilog 4.)

U prvom polugodištu 2024. godine sredstva su se trošila iz 9 izvora te iz viškova prihoda (iz 1 izvora).

Sve aktivnosti provode se kroz jedan program i to A60 Glavni program Društvene djelatnosti. Kroz taj program provodile su se razne aktivnosti i projekti (detaljan prikaz u tabeli 4 u prilogu).

Prioritet poslovanja škole je pružanje usluge osnovnoškolskog obrazovanja i odgoj učenika. Pritom je poseban naglasak stavljen na poticanje izražavanja kreativnosti, talenata i sposobnosti učenika, usvajanje novih vještina kroz uključivanje u natjecanja te druge školske projekte. Ujedno, fokus je stavljen na osiguranje jednakih uvjeta za školovanje svim učenicima, posebice uključivanjem djece s teškoćama u razvoju. Nadalje, edukacijom o zdravim prehrambenim navikama te osiguranjem školskog obroka za svakog učenika, posebno za one učenike izrazito lošeg socijalnog i imovinskog statusa.

Stalno usavršavanje nastavnog i stručnog osoblja je od velike važnosti jer se istim nastoji dodatno podići nastavni standard na višu razinu.

Ovisno o mogućnostima i dotrajalosti opreme, škola nabavlja uredski namještaj i računalnu opremu, a postavljanjem video nadzora kojim je pokriven unutarnji i vanjski prostor MŠ Banija stavljen je dodatni naglasak na sigurnost učenika i nastavnika.

Shodno navedenome, u prvom polugodištu 2024. godini planirane su i provedene aktivnosti i projekti, koji se nalaze u nastavku:

***Aktivnost A600101 Materijalni i financijski rashodi poslovanja***

Redovna djelatnost financira se iz sredstava primljenih od Grada Karlovca, a koja ovise o broju učenika i razrednih odjeljenja, stvarnoj potrošnji za energente, naknade prijevoza zaposlenika, osiguranja imovine, zdravstvenih pregleda. Sredstva se koriste za podmirenje materijalnih rashoda za svakodnevno neometano održavanje nastave

OPIS PROGRAMA – novčana sredstva koja se osiguravaju ovom aktivnosti nužna su za realizaciju nastavnog plana i programa; osiguravaju se sredstva za materijalne (režijske ) troškove; sredstva za opremanje škole (namještaj, uredska oprema) i tekuće održavanje (popravci, sanacije, nadogradnje) a sve prema postavljenim limitima dobivenim od osnivača te prema postavljenim standardima i normativima.

POSEBAN CILJ – stvaranje uvjeta za realizaciju nastavnog plana i programa.

***Aktivnost A600104 Produženi boravak***

OPIS PROGRAMA – poseban oblik odgojno obrazovnog projekta koji se osigurava za učenike van redovne nastave te ima svoje pedagoške, odgojne, zdravstvene i socijalne vrijednosti. Uvođenje i provođenje ovoga programa u osnovnim školama povjereno je jedinicama lokalne i područne (regionalne) samouprave koje i financiraju izvođenje programa.

POSEBAN CILJ - stvaranje uvjeta za realizaciju nastavnog plana i programa, poticanje novih znanja i vještina.

***Aktivnost A600111 Rashodi za zaposlene u osnovnim školama***

OPIS PROGRAMA – financiranje plaća zaposlenih, ostalih naknada i materijalnih prava zaposlenih

POSEBAN CILJ – osigurati sve potrebne uvjete za redovan i neprekinut rad svih zaposlenih te kontinuirano provođenje nastave.

***Kapitalni projekt K600101 Nabava nefinancijske imovine***

OPIS PROGRAMA - nabavu nove opreme, nastavnih sredstava i pomagala

POSEBAN CILJ - unaprijediti izgled i funkcionalnost prostora škole, olakšati rad nastavnog osoblja a sve u svrhu unapređenja nastave.

***Tekući projekt T600101 Pomoćnici u nastavi VI***

OPIS PROGRAMA - sufinanciranje rada pomoćnika u nastavi za učenike s teškoćama u razvoju u šk.g.2023/24

POSEBAN CILJ - obrazovanje učenika s teškoćama u razvoju u skladu s njihovim potrebama i mogućnostima, omogućavanje jednakih mogućnosti školovanja za svakog učenika.

Prilog 4. Izvještaj po programskoj klasifikaciji (isječak izvješća)





**Stanje potraživanja i dospjelih obveza**

Potraživanja za naknade bolovanja koje se refundiraju HZZO-u 30.06.2024 iznose 1.591,14 €, a potraživanja od kupaca su 11.425,95 € .

Stanje obveza na dan 30.06.2024. iznosi 148.273,03 € i sve su nedospjele.

U toku godine po Uputi Ministarstva financija izvršeno je zatvaranje potraživanja prema HZZO-u u visini refundiranih sredstava i smanjenje obveze prema državnom proračunu.

U privitku obrazloženja nalazi se tabelarni prikazi Izvještaja o izvršenju financijskog plana za period od 01.01.-30.06.2024. godine: sažetak, tablica prihoda i primitaka, tablica rashoda i izdataka te izvještaj o izvršenju financijskog plana po programskoj i ekonomskoj klasifikaciji te po izvorima financiranja.

Karlovac, 29.07.2024.

RAVNATELJICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonija Mastelić Milanović